שני המקצועות הללו, בירור דרכי האמונה מצד התורה ביחש אל  הדעות ההולכות ומתפרסמות בתור תוצאות היותר קיצוניות של  המדעים הזמניים, וביאור עצם הדעות, בין משפט למשפט, בין  הגיון צודק לכוזב ומתעה, המה שני נחלים גדולים רחבי ידים,  שאנו חייבים לפנות עליהם להציל נפשות רבות, שבהם תלויה  הצלת כלל עמנו בערכו הרוחני, שהוא באמת גם כן דבוק ומיוחש באפס מקום של הפרדה גם למצבו הגשמי. על כן אנחנו חייבים  להתבונן, לעיין ולכתוב, וכאשר יעלה בידינו כמה שיעלה, הוא  אוצר טוב ויקר. ואם כי לא לאדם אחד היא המלאכה הגדולה  הזאת, מכל מקום אל יפול לב כל עובד, יעשה את אשר יוכל  ותשועת ד' תשגבהו, שברבות הימים רבים יהיו עמדו, רבים יעבדו  באלה המקצועות החמודים והיסודיים, והושיעו את ישראל.